**Ministru kabineta noteikumu projekta Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016 – 15 “Būvakustika””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā “Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016 – 15 “Būvakustika”” veikti redakcionāli precizējumi, noteiktas minimālās prasības akustiskajiem parametriem, noteiktas ēku konstrukcijas, kurām veicami skaņas izolācijas mērījumi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016 – 15 “Būvakustika”” izstrādāts, pamatojoties uz Būvniecības likuma 5. panta pirmās daļas 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016 – 15 “Būvakustika”” (turpmāk – būvnormatīvs) sagatavoti ar mērķi veikt redakcionālus precizējumus, nosakot minimālās prasības skaņas izolācijas rādītājiem un, lai novērtētu konstrukciju izolācijas īpašības veic skaņas izolācijas mērījumus ne mazāk kā trīs pārbaudes konstrukcijām. Tā kā būvnormatīvs attiecas uz visām daudzdzīvokļu dzīvojamām un publiskām ēkām, ieviests papildinājums, kas ļauj novērtēt un novērst nepilnības būvēs to ekspluatācijas laikā. Akustiskā komforta “D” klases raksturojošo parametru robežvērtību piemēro ”D” klases ekspluatācijā esošām ēkām, kurām veic pārbūves darbus.Veikti precizējumi saskaņā ar izmaiņām standartā par trokšņa novērtēšanu LVS ISO 9613-2:2004 “Akustika − Skaņas vājinājums, tai izplatoties ārējā vidē – 2.daļa: Vispārējā aprēķinu metode”. Palielināti lielumi telpas būvtilpumiem, pamatojoties uz praktisko mērījumu rezultātiem, kuri pierāda šo izmaiņu nepieciešamību – jaunas apgaismošanas un apskaņošanas sistēmas, atklāti gaisa apmaiņas vadi u.c., kas tieši ietekmē būvakustikas normatīvā definētā būvtilpuma apjomu.Precizēta reverberācijas laika T robežvērtības piemērošana vienam un tam pašam parametram gan izpildītāju zonās (uz skatuves), gan klausītāju zonās (zālēs).Veiktas izmaiņas pielikumos atbilstoši būvju klasifikācijai. Būvnormatīva 1. pielikumā akustiskajiem parametriem ir noteiktas minimālās prasības. Šos parametrus precizē atbilstoši pasūtītāja nosacījumiem. Ir palielināts reverberācijas laiks T30 elektroakustiski apskaņojamās zālēs, lai optimizētu akustiskās apdares izmaksas, nesamazinot skanējuma kvalitāti. Savukārt sporta telpu grupām ir izslēgts reverberācijas laiks T30, jo tas neraksturo tieši skanējuma kvalitāti šai telpu grupai. Koplietošanas telpās (kāpņu telpās, gaiteņos, vestibilos, foajē) dzīvojamās un publiskās ēkās ir uzlabots runas skaidrības indekss, kas uzlabo apziņošanas efektivitāti – paziņojumu skaidrību ārkārtas situācijās.Būvnormatīva 3. pielikumā, lai vienkāršotu pārskatamību ir uzrādītas minimālās pamatprasības iekšējām norobežojošām konstrukcijām. Ņemot vērā Latvijas Akustiķu apvienības speciālistu ieteikumus, faktiskā normalizētā skaņas izolācijas indeksa R’w un faktiskā normalizētā triecientrokšņa līmeņa indeksa L’n,w vērtības vairākām būvkonstrukcijām atstātas esošā būvnormatīva 3.pielikuma vērtību līmenī.Lai veicinātu ilgtspējīgu būvniecību, svarīgi ir nodrošināt ēkā mikroklimatu un iekšējās vides kvalitāti. Tikpat svarīgas ir ēkas norobežojošo konstrukciju un to daļu akustisko radītāju vērtības, lai ēkās un blakus tam dzirdamais trokšņa līmenis neradītu apdraudējumu cilvēku veselībai un atbilstu darbam, atpūtai un miegam nepieviešamajai akustiskā komforta kvalitātei. Nododot ēkas ekspluatācijā bez iekštelpu apdares, konstrukcijām (3.pielik.) ir jānodrošina minimālās prasības attiecībā uz troksni. Ir nepieciešama būvniecības kvalitātes kontrole, izdarot šos akustiskos mērījumus, tādējādi nodrošinot cilvēkiem kvalitatīvu un veselībai drošu dzīves telpu. Saskaņā ar mērījumu veikšanu objektos ir radusies nepieciešamība ieviest izolācijas indeksu saistībā ar faktisko ēku ekspluatāciju, kurš tiek regulēts atbilstoši situācijai. Acīmredzama pretestība skaņas izolācijas mērījumu veikšanai norāda vien uz problēmām attiecībā uz konstrukciju skaņas izolācijas minimālo prasību nodrošināšanu. Tāpat ir veikti nelieli uzlabojumi triecientrokšņa izolācijai, skaņai gaisā izolācijai balstoties uz jaunām telpu grupām atbilstoši būvju klasifikācijai. Lai nodrošinātu atbilstošu skaņas izolāciju un nodrošinātu, ka iedzīvotāji savās mājās var netraucēti atpūsties, nedzirdot paaugstināta līmeņa troksni, dzīvokļu norobežojošām konstrukcijām ar tajās iekļautām durvju, logu vai to kompleksu konstrukcijām ir noteikts, ka veicot skaņas izolācijas mērījumus šai konstrukcijai indeksa R’w vērtības minimālā prasība noteikta 37(dB). Ir konstatēti vairāki gadījumi, kad par nepietiekamu skaņas izolāciju notiek tiesvedības procesi, kuru rezultātā ir jāveic papildus darbi un ieguldījumi atbilstošas skaņas izolācijas nodrošināšanai. Statistika (iegūta no Latvijas Akustiķu apvienības) liecina, ka aptuveni 10% konstrukciju atbilst būvnormatīvā noteiktajām skaņas izolācijas prasībām pilnā apjomā pēc to pārbaudes objektā. Aptuveni 15 - 20% atbilst būvnormatīvā noteiktajām skaņas izolācijas prasībām, ja tiek iekļauta pieļaujamā labojuma kļūda atbilstoši standartam (+/- 3dB). Toties reizēm pat 80% gadījumu un vairāk neatbilst būvnormatīvā noteiktajām skaņas izolācijas prasībām. Iemesls - nepareizs konstruktīvais risinājums konstrukcijai, materiālu izvēle un darba kvalitāte. Ir konstatēti vairāki gadījumi, kad par nepietiekamu skaņas izolāciju notiek tiesvedības procesi, kuru rezultātā ir jāveic papildus darbi un ieguldījumi atbilstošas skaņas izolācijas nodrošināšanai.Lai novērtētu konstrukciju izolācijas īpašības jaunbūvējamām daudzdzīvokļu un publiskām ēkām, veic skaņas izolācijas mērījumus ne mazāk kā trīs pārbaudes konstrukcijām (3.1 pielikums). Ēkas konstrukciju skaņas izolāciju nosaka, testējot konstrukcijas atbilstoši standartiem LVS EN ISO 16283 - 1: 2014 “Akustika - Skaņas izolācijas mērīšana ēkās un būvelementos - 1.daļa: Gaisa skaņas izolācijas lauka mērījumi starp telpām” un LVS EN ISO 16823 - 2: 2018 “Akustika - Ēku un būvelementu skaņas izolācijas mērīšana - 2.daļa: Grīdu trieciena skaņas izolācijas lauka mērījumi.” Skaņas izolācijas mērījumi neattiecas uz individuālajām dzīvojamām ēkām. Ir svarīgi nodrošināt, lai ēku konstrukciju skaņas izolācija atbilstu šā normatīva prasībām, jo 32.punkta konkretizēšana normatīvā viennozīmīgi sniegs priekšstatu par visas konstrukcijas akustiskām īpašībām, veicinot ilgtspējīgas būvniecības principu attīstīšanu un pilnveidošanu gan materiālu ražotājiem, gan projektēšanā un kontrolē iesaistītām organizācijām. Noteiktajām prasībām neatbilstoša skaņas izolācija rada ēkās dzīvošanai vai strādāšanai pastāvīgu diskomfortu, emocionālo spriedzi un veselības problēmas, kam pamatā ir paaugstināts trokšņa līmenis telpās. Latvijas būvnormatīva LBN 016-15 “Būvakustika” prasības attiecībā arī uz ēku konstrukciju skaņas izolācijas prasībām ir bijušas un ir spēkā, un daudzas būvkompānijas jau tagad veic skaņas izolācijas mērījumus, lai novērtētu to atbilstību noteiktajām normām. Šie mērījumi ir veicami paralēli citiem darbiem un nekādā ziņā nepagarina būvniecības ilgumu. Attiecībā uz to, ka palielināsies būvizstrādājumu izmaksas, vēršam uzmanību, ka arī līdz šim arī bija saistošas prasības būvizstrādājumu skaņas izolācijai, kuras bija jāievēro. Šā būvnormatīva 32.punktā minētos skaņas izolācijas mērījumus sākot ar 2021.gada 1.janvāri veic institūcijas, kuras akreditētas “Latvijas Nacionālajā akreditācijas birojā” vai Eiropas Ekonomiskās Zonas akreditācijas iestādēs, otrās un trešās grupas ekspluatācijā nododamām ēkām. Sertificēto akustiķu skaits pilnībā nodrošina esošo pieprasījumu skaņas izolācijas mērījumu veikšanai, jo Latvijā praktizē arī citu ES dalībvalstu sertificēti akustiķi no Vācijas, Zviedrijas, Somijas, Beļģijas u.c. valstīm. Rīgā ik gadu vidēji nodod ap 700 ēkām, kurām būs jāveic konstrukciju skaņas izolācijas mērījumi. To var paveikt, piemēram, astoņi akustiķi, nodrošinot sev darbu gada garumā. Būvakustikas speciālistu sertifikāciju veic Latvijas Būvinženieru savienība, kas Latvijā ir akreditēta Latvijas Nacionālā akreditācijas birojā, saskaņā ar standartu LVS EN ISO 17024 “Atbilstības novērtēšana. Vispārīgās prasības personu sertificēšanas institūcijām”. Jāņem vērā, ka skaņas izolācijas mērījumiem jāatbilst tā laika būvnormatīva prasībām, pēc kura prasībām tika projektēta ēka. Būvnormatīva 4. pielikumā atbilstoši dotajam grafikam ir norāde kā iegūst akustiskā komforta klases.Būvnormatīva 6. pielikumā ir ieviestas izmaiņas, lai novērstu ēku konstrukciju nepamatotu sadārdzinājumu.Izveidots jauns būvnormatīva 7. pielikums, kurā ir noteikts skaņas izolācijas indeksu R'w/L'n,w (dB) izvēles klases vērtības dzīvojamo ēku iekšējām norobežojošajām konstrukcijām.Būvnormatīva 8. pielikumā, kas izveidots no jauna, ir noteiktas normalizētā skaņas gaisā izolācijas indeksa R'w (dB) un normalizētā triecientrokšņa līmeņa indeksa L'n,w (dB) robežlieluma korekcijas atbilstoši telpas akustiskā komforta klasei. |
| 3. | Projekta izstrādē iesaistītās institūcijas | Ekonomikas ministrija, Latvijas Akustiķu apvienība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums attiecas uz būvniecības nozarē strādājošajiem arhitektiem un būvkonstrukciju projektētājiem.Noteikumu projekta tiesiskais regulējums attiecas uz projektētājiem (arhitektiem un konstrukciju projektētājiem), ekspertiem un būvkomersantiem. Atbilstoši Būvspeciālistu reģistrā un Būvkomersantu reģistrā pieejamai informācijai, reģistrēti arhitekti – 815, ēku būvkonstrukciju projektētāji – 370. Savukārt projektēšanas biroji – 1158 būvkomersanti, 42 eksperti arhitektūras risinājumu un ēku konstrukciju būvprojektu ekspertīzes jomā, 86 būvkomersanti ēku ekspertīzes, arhitektūras risinājumu un ēku konstrukciju ekspertīzes jomā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Vienas norobežojošās konstrukcijas (jebkuras) izolācijas faktiskā indeksa mērījums kopā ar pārskatu sastāda no 600 € līdz 900 € bez PVN.Dažāda tilpuma zālēm izmaksas telpu akustisko parametru mērījumiem, tai skaitā datu analīzei un pārskatam svārstās no 400 € līdz 4500 € bez PVN, veicot mērījumus trīs konstrukcijām un vairāk, jo papildus noteicošais faktors ir telpas tilpums un tās funkcija, līdz ar to iespējama šāda cenu svārstība. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Jāveic grozījumi Ministru kabineta 2014.gada 2.septembra noteikumos Nr.529 “Ēku būvnoteikumi”, lai noteiktu, ka būvniecības ieceres dokumentācijai pie ēku nodošanas ekspluatācijā jāpievieno šā normatīva 31.pielikumā noteikto konstrukciju skaņas izolācijas mērījumi no 2021.gada 1.janvāra. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu ir nodrošināta atbilstoša sabiedrības līdzdalība laika periodā no 2019. gada 20. februāra līdz 2019. gada 6. martam. |
| 2. | Sabiedrības līdzdalība projekta izstrādē | Tika saņemts viens priekšlikums no SIA “Knauf” par skaņas izolācijas garenvirzienā indeksa RL,w iekļaušanu būvnormatīvā. |
| 3. | Sabiedrības līdzdalības rezultāti | SIA “Knauf” priekšlikums nav ņemts vērā. Vārdu salikums “faktiskais normalizētais skaņas gaisā R’w (dB) un faktiskais normalizētais triecientrokšņa līmeņa L’n,w (dB) indeksi” norāda konkrētas konstrukcijas izolāciju tai esot ekspluatācijā, tātad parametrs RLw ir jau ņemts vērā. Pēc šī parametra kā tāda pat nav prasība standartā LVS EN ISO 16283 – 1:2014. Akustika. Ēku un būvelementu skaņas izolācijas mērījumi ekspluatācijas laikā. 1. daļa: Gaisā radītās skaņas izolācija (ISO 16283-1:2014). Tāpēc nav nepieciešams šo parametru iekļaut Latvijas būvnormatīvā LBN 016-15 “Būvakustika”. SIA “Knauf” sniegta konkrēta atbilde par šī indeksa neiekļaušanu Latvijas būvnormatīvā “Būvakustika”. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Akustiķu apvienība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| 3. | Cita informācija | Nav |

Iesniedzējs:

Ekonomikas ministrs          R.Nemiro

Vīza:

Valsts sekretārs                Ē.Eglītis

Vīksna, 67013140

Marija.Viksna@em.gov.lv